[Foto’s] Vliegtuig doen noodlanding op snelwegFoto: Arrive Alive ŉ Pa en sy seun het Vrydagmiddag op die N14 naby Lanseria, noordwes van Johannesburg ŉ noodlanding met hul ligte vliegtuig gedoen. Arrive Alive berig geen beserings is aangemeld nie. Die vliegtuig behoort aan ATS Aviation en die pa en sy seun was die enigste persone aan boord. Claudette Vianello, woordvoerder van Lanseria-lughawe, het aan eNCA gesê die vliegtuig was nie op pad om by Lanseria te land nie en het ook nie van daar af opgestyg nie. Volgens Arrive Alive het die vliegtuig se enjin onklaar geraak, vermoedelik weens hidroliese probleme.